ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนเพื่อเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัว Hที่มีแหล่งกำเนิดจากสาธารณรัฐประชาชนจีนพ.ศ. ๒๕๕๑[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัว Hที่มีแหล่งกำเนิดจากสาธารณรัฐประชาชนจีน (ฉบับที่ ๒) พ.ศ.๒๕๔๕ ลงวันที่ ๘ ตุลาคม พ.ศ. ๒๕๔๕กำหนดให้เรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัว Hตามพิกัดอัตราศุลกากรประเภทย่อยที่ ๗๒๑๖.๓๓.๐๐.๐๐๐(พิกัดอัตราศุลกากรเดิม คือ ๗๒๑๖.๓๓๐.๐๐๕) ที่มีแหล่งกำเนิดจากสาธารณรัฐประชาชนจีนในอัตราร้อยละ ๒๗.๘๑ ของราคา ซี.ไอ.เอฟ.เป็นเวลาไม่เกินห้าปีและต่อมาคณะกรรมการพิจารณาการทุ่มตลาดและการอุดหนุนได้มีคำวินิจฉัยให้กรมการค้าต่างประเทศออกประกาศเรื่องเปิดการทบทวนเพื่อเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๐ลงวันที่ ๕ ตุลาคม พ.ศ. ๒๕๕๐ ตามคำขอของบริษัท เหล็กสยามยามาโตะ จำกัดโดยในระหว่างการทบทวนได้มีการเรียกหลักประกันตามประกาศคณะกรรมการพิจารณาการทุ่มตลาดและการอุดหนุนเรื่องให้เรียกหลักประกันอากรในระหว่างการทบทวนเพื่อเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๐ลงวันที่ ๑๗ ตุลาคม พ.ศ. ๒๕๕๐ นั้นบัดนี้คณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุด เมื่อวันที่๑๐ ตุลาคม พ.ศ. ๒๕๕๑ว่าการยุติการเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีนจะทำให้มีการทุ่มตลาดฟื้นคืนมาอีกและเพื่อมิให้กระทบต่อผู้ใช้หรือผู้บริโภคจึงมีมติให้เรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวHที่มีแหล่งกำเนิดจากสาธารณรัฐประชาชนจีนต่อไปอีกเป็นกำหนดเวลาสามปีอาศัยอำนาจตามความในมาตรา๕ มาตรา ๖ มาตรา ๗ มาตรา ๔๙ มาตรา ๕๗ มาตรา ๖๐ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนเพื่อเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๑ข้อ ๒ประกาศนี้ให้ใช้บังคับตั้งแต่วันที่ ๑๐ ตุลาคม พ.ศ. ๒๕๕๑ เป็นต้นไปเป็นกำหนดเวลาสามปีข้อ ๓ให้เรียกเก็บอากรตอบโต้การทุ่มตลาดสำหรับการนำเข้าสินค้าเหล็กโครงสร้างรูปพรรณหน้าตัดรูปตัวH ตามพิกัดอัตราศุลกากรประเภทย่อยที่ ๗๒๑๖.๓๓.๐๐.๐๐๐(พิกัดอัตราศุลกากรเดิม คือ ๗๒๑๖.๓๓๐.๐๐๕) ที่มีแหล่งกำเนิดจากสาธารณรัฐประชาชนจีนในอัตราดังต่อไปนี้(๑) สินค้าที่ผลิตจาก Laiwu Steel Group, Ltd.ให้เรียกเก็บในอัตราร้อยละ ๒๗.๘๑ ของราคา ซี.ไอ.เอฟ.(๒) สินค้าที่ผลิตจากผู้ผลิตรายอื่น ให้เรียกเก็บในอัตราร้อยละ ๒๗.๘๑ของราคา ซี.ไอ.เอฟ.ข้อ ๔หลักประกันอากรที่เรียกเก็บไว้ระหว่างการทบทวนตามประกาศคณะกรรมการพิจารณาการทุ่มตลาดและการอุดหนุนเรื่องให้เรียกหลักประกันอากรในระหว่างการทบทวนเพื่อเรียกเก็บอากรตอบโต้การทุ่มตลาดสินค้าเหล็กโครงสร้างรูปพรรณหน้าตัดรูปตัวH ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๐ ลงวันที่ ๑๗ ตุลาคมพ.ศ. ๒๕๕๐ ให้เรียกเก็บเป็นอากรตอบโต้การทุ่มตลาดตามประกาศนี้ข้อ ๕หลักเกณฑ์และวิธีการยื่นคำขอรายละเอียดเกี่ยวกับข้อเท็จจริงที่ใช้ในการทบทวนอากรตอบโต้การทุ่มตลาดให้เป็นไปตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ข้อ ๖ผู้ใดไม่พอใจคำวินิจฉัยของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศได้ภายในสามสิบวันนับแต่วันได้รับแจ้งคำวินิจฉัยประกาศ ณ วันที่ ๑๖ตุลาคม พ.ศ. ๒๕๕๑ไชยา สะสมทรัพย์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนวิภา/ผู้จัดทำ๘ กันยาน ๒๕๕๔[๑]ราชกิจจานุเบกษา เล่ม ๑๒๕/ตอนพิเศษ ๑๗๑ ง/หน้า ๒๓/๓๐ ตุลาคม ๒๕๕๑